Suresh 124 Views black money
డొల్ల కంపెనీల్లో వీరే కింగ్‌మేకర్లు!
న్యూఢిల్లీ, ఆగస్టు 14: కార్పొరేట్‌ వ్యవహారాలమంత్రిత్వశాఖ గుర్తించిన షెల్‌ కంపెనీల్లోనే స్టాక్‌బ్రోకర్లు, బిల్డర్లు, బాలివుడ్‌ సంస్థలు ఎక్కువ పెట్టుబడులు పెడుతున్నట్లు అంచనా. డొల్లకంపెనీలను సృష్టించి వాటిని జాబితాచేయడం అధికారికంగా తమనల్లధనాన్ని వీటిద్వారా బదిలీలుచేయడంద్వారా చట్టబద్ధంచేసుకుంటున్నట్లు సెబీ గుర్తిం చింది. నల్లధనం కట్టడికి సుప్రీం నియమించిన సిట్‌ కమిటీ సిఫార సులు, సెబీసిట్‌ ఇతరదర్యాప్తు సంస్థల సంయుక్త పరిశీలనలతో షెల్‌ కంపెనీల బండారం బైటపడింది. ప్రస్తుతం ఈ మూడు రంగాలపైనే ఎక్కువగా బహుళదర్యాప్తు సంస్థలు కన్నేశాయి. సెబీ 331 కంపెనీలకు సంజా యిషీలు జారీచేసిన సంగతి తెలిసిందే.
మొత్తం 100కుపైగాజాబితాకాని సంస్తలపై ఇప్పటికే క్రమశిక్షణ కార్యాచరణ ప్రారంభించారు ఈకంపెనీలే స్టాక్స్‌లో ట్రేడింగ్‌ జరిపి మనీలాండరింగ్‌ కార్యకలాపాలకుపాల్పడినట్లు సెబీ, ఇతర దర్యాప్తు సంస్థలు భావిస్తున్నాయి.మార్కెట్‌ నియంత్రణ సంస్థ సెబీ వీటి ట్రేడింగ్‌లపై ఆంక్షలు విధించడం ప్రతినెలలో మొదటిసోమవారం మాత్రమే ట్రేడింగ్‌కు అనుమతించడం వంటి ఆంక్షలు కొంతమేర డొల్ల కంపెనీలను, ఆపై నల్లధనం కార్యకలాపాలను కట్టడిచేయ గలిగిందన్న వాదన వినిపిస్తోంది. అయితే వీటిలో అత్యధికంగా తాము ఎలాంటి చట్టవ్యతిరేక కార్యకలాపాలు, నియమనిబంధనలు ఉల్లంఘనకు పాల్పడలదేని ప్రకటించాయి. సెబీనోటిఫికేషన్‌పై తీవ్ర నిరసన వ్యక్తంచేశాయి.
అనేకమంది చిన్న స్టాక్‌బ్రోకింగ్‌ సంస్థలు కూడా ఈ అనుమానిత డొల్లకంపెనీల జాబితాలో ఉన్నాయి. అలాగే మరికొందరుబ్రోకర్లపైకూడా నిఘాసంస్థలు కన్నేసాయి. మార్కెట్లలో కొన్ని కంపెనీల షేర్లు అనూహ్యస్థాయికి పెరగడం, కొనుగోళ్లు ఒక్కసారిగా ఊపందుకోవడం వంటి అంశాలను సందేహించింది. అందువల్లనే ముందుగా 331 డొల్లకంపెనీల ట్రేడింగ్‌ణు పరిమితం చేసినట్లు చెపుతోంది. ప్రస్తుతం ఈ సంస్థల కార్యకలాపాలను ఐటిశాఖ, ఇడి, తీవ్రస్థాయి ఆర్ధికనేరాలవిభాగం సంస్థలు దర్యాప్తులు చేస్తున్నాయి. ఈ సంస్థల వెనుక భారీఎత్తున నల్లధన కార్యాచరణ కనిపిస్తున్నట్లు సెబీ సిబ్బందే సందేహాలువ్యక్తంచేస్తున్నారు.
పెద్దనోట్ల రద్దు తర్వాత ఈ కంపెనీల్లో కొన్ని భారీ ఎత్తున నగదు లావాదేవీలెకుకూడా నిర్వహించాయి. సంఘటితంగా దర్యాప్తుల ద్వారాసెబీ, ఇతర దర్యాప్తుసంస్థలు తాము రాబట్టిన వివరాలను పరస్పరం చర్చించుకుంటున్నాయి. మొత్తం 500కుపైగా సంస్థలపై బహుళ సంస్థల దర్యాప్తులు కొనసాగుతున్నాయి. దర్యాప్తులు ముగిసేనాటికి కొన్ని భారీ సంస్థలపై కూడా చర్యలుతీసుకునే అవకాశం ఉంది. రియల్‌ఎస్టేట్‌; కమోడిటీస్‌, స్టాక్‌బ్రోకింగ్‌, ఫిలిం టెలివిజన్‌ వంటి వాటితోపాటు ప్లాంటేషన్‌, నాన్‌బ్యాంకింగ్‌ ఫైనాన్షియల్‌ సర్వీసెస్‌ వంటి వాటిలో లావాదేవీలకు షెల్‌కంపెనీలుగా వ్యవహరిస్తున్నట్లు తేలింది. వీటిలో ఎక్కువ కంపెనీలు స్టాక్‌ఎక్ఛేంజిల్లో కూడా నమోదయ్యాయి.
దీనివల్ల మనీలాండరింగ్‌కు ఎక్కువ అవకాశం కలుగుతోంది. చట్టవ్యతిరేకంగాను, అక్రమపద్దతుల్లో సేకరించిన సొమ్మును మార్కెట్లలోపెట్టుబడు లపెట్టడంద్వారా ఒక్కసారిగా భారీ మొత్తం వైట్‌గా మారిపోతున్నది. అలాగే ఈ డొల్లకంపెనీల్లో ప్రైవేటు ఈక్విటీ పెట్టుబడుల రూపంలో ఉన్న ఫండ్స్‌పై కూడా దృష్టి పడింది. సంజాయిషీలుజారీచేసిన కంపెనీల్లోను, గుర్తించిన డొల్లకంపెనీల్లో కొన్నింటిని ఇప్పటికే రద్దుచేస్తే మరికొన్ని పొంతన లేని రికార్డుల వివరాలతో తప్పించుకునేమార్గాలు అన్వేషిస్తున్నాయి. మొత్తం 107 జాబితాకాని సంస్థలకు సంజాయిషీనోటీసులు జారీచేసింది. ఈ నోటీసులు కూడా కేవలం మూడు కీలకరంగాల్లోని సంస్థలకు మాత్రమే అందాయి. అసలు ఈ కంపెనీలు ముందు ఆడి టర్‌ సర్టిఫికేట్లను అందించాలి. వార్షికరిటర్నుల దాఖలు, పెండింగ్‌ వివాదాల స్థితిగతులు, కంపెనీలచట్టంప్రకారం అమలుచేసిన ప్రభుత్వ నిబంధనలు వంటి వాటినివేదికలు తక్షణమే అందించాలని సెబీ కోరింది.